《题大风山》
宋代·陈朝老

上到禅关眼更明，重重天际万山青。便当常住云飞处，闲炷清香学诵经。

作者简介：宋建州政和人，字廷臣。哲宗元符末为太学生，论事剀切。徽宗大观三年，以何执中代蔡京为尚书左仆射，蔡京领中太乙宫，朝老上书力陈蔡京之奸邪及何执中之平庸。宣和末，复与陈东等上书论蔡京、童贯、王黼、李彦、梁师成、朱勔为六贼。台谏承京风旨劾朝老狂妄，编置道州。高宗建炎改元，遇赦归耕石门。绍兴间三诏征之，坚辞不赴，学者称“陈三诏”。